Наставно-научно веће Филозофског факултета Универзитета у Београду нас је на V редовној седници одржаној 16. маја 2019. године изабрало у стручну комисију за утврђивање услова за стицање звања ИСТРАЖИВАЧ САРАДНИК за Анђу Петровић, докторанда Одељења за археологију Филозофског факултета Универзитета у Београду. На основу увида у поднету документацију и научни рад кандидата, Комисија подноси следећи

И З В Е Ш Т А Ј

Aнђа Петровић је рођена 21.12.1992. године у Краљеву. Основне студије археологије уписала је 2011., а завршила 2015. године са просеком 9,0. Мастер студије археологије je уписала 2015. године а завршила 2016. године са просеком 10,0. Одбранила је мастер рад на тему „Транзициони период на локалитету Лепенски вир: функционална анализа артефаката од окресаног камена“за који је добила награду Народног музеја у Београду за најбољи мастер рад у школској 2016/2017. године. Докторске студије je уписала 2016. године. Студије се реализују на Филозофском факултету у Београду и на Универзитету у Риму (Sapienza)у оквиру програма међународног заједничког менторства („Co-tutela“). Предлог теме докторске дисертације под насловом „Прелаз из мезолита у неолит у Ђердапу: људске активности из перспективе трагова употребе на оруђу од окресаног камена“ (ментори проф. др Душан Михаиловић и проф. др Кристина Леморини) одбранила је 27. 12. 2018. године.

Користила је стипендије Министарства просвете, науке и технолошког развоја на сва три нивоа студија: на основним (2013. године), мастер (2016. године) и докторским студијама (од 2017. године). Током 2013/2014 користила је стипендију за студентску мобилност и боравак на Одељењу за археологију, Филозофског факултета у Љубљани (CEEPUS-SI-0113 Mobility Grant). Као студент - докторанд укључена је на пројекат „Културне промене и популациона кретања у раној праисторији централног Балкана“ (бр. 177023), док јој је Министарство 2018. године одобрило пуно ангажовање на пројекту.

Анђа Петровић се током основних, мастер и докторских студија специјализовала за бављење технолошком и функционалном анализом окресаних камених артефаката са праисторијских налазишта. Учествовала је у реализацији великог броја пројеката у земљи и иностранству (Чатал Хујук, Кукуричи Хујук, Стелида, Жидовар, Дреновац). Боравила је на специјализацији за технолошке и трасеолошке анализе обавила је у Лабораторији за техничка и функционална испитивања праисторијских артефаката (LTFAPA) на Универзитету Сапијенца у Риму 2016. године. Средства за боравак на специјализацији је добила од Шерат фонда ( Andrew Sherratt Fund, University of Sheffield), а радила је и у Физичко-хемијској лабораторији Народног музеја у Београду.

Члан је Српског археолошког друштва (од 2016. године), Канадског института у Грчкој (од 2016. године) и The Association of Archaeological Wear and Residue Analysiс (AWRANA) од 2018. године.

Учествовала је на више међународних научних конференција и семинара (Београд, Загреб, Атина, Буенос Ајрес, Барселона). Објавила је два рада два рада у Гласнику Српског археолошког друштва (М51) и више радова са међународних скупова штампаних у изводу.

1. 2016, Анализа трагова употребе и постдепозиционих промена на артефактима од окресаног камена: терминолошка перспектива. Гласник српског археолошког друштва XXXII, Београд, 205-222 (ISSN 0352-5678, UDK 902/904).


2. 2017, Muzeologija in arheologija; muzej Krasa. Гласник српског археолошког друштва XXXIII, Београд, 359-364 (ISSN 0352-5678, UDK 902/904).

ЗАКЉУЧАК

На основу увида у биографију, Комисија закључује да Анђа Петровић испуњава услове предвиђене Законом о научно-истраживачкој делатности за стицање звања ИСТРАЖИВАЧ САРАДНИК и предлаже Наставно-научном већу Филозофског факултета Универзитета у Београду да утврди испуњеност услова за избор Анђе Петровић у звање ИСТРАЖИВАЧ САРАДНИК.

Београд, 22.05.2019. год.

Комисија:



др Душан Михаиловић, редовни професор

проф. др Јасна Вуковић, ванредни професор

др Бобан Трипковић, доцент